stanford-oval/wikipedia huggingface dataset:
אירוויזיון 2006

| --- | --- |

 מספר התחרות:  51
 חצי גמר 1:  18 במאי 2006
 גמר:  20 במאי 2006
 מנחים:  מריה מנונוס, סאקיס רובאס
 רשת השידור המפיקה:  יוון ERT
 מיקום האירוע:  האולם האולימפי, אתונה, יוון יוון
 השיר הזוכה:  פינלנד פינלנד - "רוק כבד הללויה" (לורדי)
 שיטת הניקוד:  כל מדינה מעניקה 1–7, 8 10 ו-12 נקודות
 מספר משתתפות:  37
 מדינות שמשתתפות לראשונה:  ארמניה ארמניה
 מדינות שפרשו מהתחרות:  אוסטריה אוסטריה הונגריה הונגריה סרביה ומונטנגרו סרביה ומונטנגרו
 מופעי פתיחה/ביניים:  הלנה פפאריזו
 המדינות המשתתפות
    מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2005 אירוויזיון 2007 ← 
 
אירוויזיון 2006 הייתה התחרות ה-51 במניין תחרויות האירוויזיון.
בשנה זו, נערך חצי גמר התחרות ב-18 במאי, וב-20 במאי 2006, התקיים גמר התחרות. שני המופעים, חצי הגמר והגמר, נערכו באולם האולימפי באתונה, יוון, המכיל 18,989 מקומות ישיבה. בתחרות ניצחה פינלנד בפעם הראשונה בתולדותיה, לאחר שלהקת המטאל "לורדי" זכתה במספר שיא של 292 נקודות עם שירה "Hard Rock Hallelujah".
בתחרות השתתפו 37 מדינות שהציגו את שיריהן לאורך התחרות. מספר זה נקבע לאחר פרישתן של אוסטריה והונגריה שהשתתפו בתחרות בשנת 2005, הצטרפותה של ארמניה ופרישתה של סרביה ומונטנגרו ברגע האחרון כתוצאה ממחלוקות פנימיות במדינה.
בדומה לשנתיים שקדמו לתחרות, גם ב-2006 התחרות חולקה ל-2 חלקים: בחלק הראשון, חצי הגמר, השתתפו 23 מדינות שהתחרו על מיקום בין 10 הראשונות שהעפילו לשלב הגמר. בשלב הגמר הצטרפו לשירים מחצי הגמר 14 שירים - 10 המדינות שסיימו במקומות הראשונים בשנה שעברה וכן "4 הגדולות" (בריטניה, גרמניה, צרפת וספרד). סה"כ השתתפו בגמר - 24 מדינות.
לוגו

הסמליל הרשמי של התחרות המשיך במסורת שהתחילה בתחרות ה-49 בשנת 2004, כשבכל שנה משתנה הדגל בתוך ציור הלב, על פי המדינה המארחת. הפעם נקבע גם לוגו משני שיוצר עבור הטלוויזיה היוונית על ידי חברת Karamela. הלוגו התבסס על דיסק הפאיסטוס (Phaistos Disc) המסמל את יוון העתיקה. על פי החברה מפיקת התחרות ERT, הלוגו נוצר בהשראת הרוח, הים, בהירות השמש וזוהר החול. כהמשך לשנים האחרונות, גם ב-2006 נקבע סלוגן לתחרות - "Feel The Rhythm" (הרגש את הקצב). כותרת זו הייתה גם הבסיס לגלויות השירים שהופיעו במהלך התחרות, שהציגו את עברה המרשים של יוון, יחד עם המודרניות של המדינה כיעד תיירותי מוביל.
המנחים

את התחרות הנחו הזמר המקומי המפורסם סאקיס רובאס, שייצג את יוון באירוויזיון 2004 כשהגיע למקום השלישי עם השיר "Shake It", ועמו השחקנית/עיתונאית האמריקאית ממוצא יווני מריה מנונוס. הלנה פפאריזו, זוכת אירוויזיון 2005 שהביאה את התחרות לארצה הפעם, השתתפה בתחרות הן בהנחיה מאזור ה"גרין רום" והן בהשתתפות במופעי הביניים.
הענקת הנקודות

בעקבות הכוונה לקצר בזמן התחרות, הוחלט בתחרות זו להציג את חלוקת הנקודות בצורה מקוצרת, כך שבמהלך הגמר חלוקת הנקודות 1–7 של כל מדינה הוצגה מיידית על לוח הניקוד וכך מקריאי הנקודות של המדינה הכריזו רק על 3 השירים שזכו במירב הנקודות וקיבלו 8, 10 ו-12 נקודות. כדי לשמור על המתח ברגעי ההכרעה, הוחלט שמקריאי הנקודות של שלוש המדינות האחרונות על פי סדר הקראת הניקוד במהלך הערב יציגו את מלוא חלוקת נקודותיהם, כפי שבוצע בשנים האחרונות. למרות זאת, ההחלטה לא באה לידי ביטוי בתחרות עצמה, כנראה מפני שבשלב זה הפער לטובת הזוכה, פינלנד, היה כל כך גדול, שלא היה צורך ביצירת אווירת מתח מלאכותית.
השיר ה-1,000

במהלך התחרות הופיע השיר ה-1,000 שהוצג על במת האירוויזיון מאז היווסדו. השיר שזכה לכבוד הוא השיר השמיני על פי הסדר בחצי גמר התחרות, שירה של אירלנד, שגם מחזיקה בתואר המדינה העטורה ביותר בתחרות עם שבע זכיות עד היום, לרבות ההישג המכובד בשנות ה-90' של ארבע זכיות בחמש שנים. השיר ה-1,000 בתולדות התחרות הוא "Every Song Is A Cry For Love" (כל שיר הוא זעקת אהבה) של הזמר בריאן קנדי. השיר העפיל לגמר הגדול, וסיים במקום העשירי, מה שהבטיח לאירלנד "כרטיס כניסה" אוטומטי לגמר הגדול בהלסינקי 2007.
אמנים מוכרים בתחרות

בין משתתפי התחרות בשנת 2006, ניתן למצוא מספר שמות שהיו מוכרים עוד קודם לכן, הן בעולם האירוויזיון והן בזירה הבינלאומית:
Las Ketchup (ספרד) - רביעיית הבנות שהביאה לעולם בקיץ 2002 את הלהיט "Aserejé", המוכר יותר כשיר הקטשופ. למרות זאת, הלהקה אכזבה והגיעה רק למקום ה-21, עם 18 נקודות (12 מהן מאנדורה, ו-6 מאלבניה).
פבריציו פניאלו (מלטה) - השתתף בתחרות האירוויזיון בשנת 2001 עם השיר "Another Summer Night" שהקנה למלטה את המקום ה-9 בתחרות. בשנים האחרונות הוציא מספר סינגלים שזכו לפרסום בינלאומי, ביניהם נמנה השיר "I'm In Love" שהושמע רבות גם בתחנות הרדיו הישראליות. למרות זאת, אכזב פניאלו והגיע למקום האחרון, עם נקודה אחת מאלבניה, שלוש נקודות מאחורי ישראל.
דאז סאמפסון (בריטניה) - הזמר הבריטי שהוציא מספר סינגלים בינלאומיים מוכרים ביניהם "Out of Touch" כחלק מהצמד Uniting Nations והשיר "Kung Fu Fighting" כחבר להקת Bus Stop. למרות הציפייה לזכייה והמיקום הגבוה יחסית בהימורים, אכזב סמפסון והגיע רק למקום ה-19 בתחרות.
אנה ויסי (יוון) - מוכרת הן בסצנה הבינלאומית והן בזירת האירוויזיון. הזמרת הקפריסאית, מהמצליחות ביותר ביוון, כבר ייצגה את המדינה בשנת 1980 עם השיר "Autostop" שהגיע למקום ה-13. כמו כן, שנתיים אחר כך ייצגה את מולדתה קפריסין עם השיר "Mono i Agapi" (רק אהבה) עמו סיימה במקום החמישי. בשנים האחרונות היא שחררה מספר אלבומים וסינגלים ביוון וכן ברחבי אירופה ושאר העולם שזכו להצלחה, ביניהם הלהיט "Call Me" שכיכב במצעדי הרדיו בישראל בשנים 2004–2005. למרות שכמעט כל אתרי ההימורים הצביעו על וישי כזוכה כמעט ודאית, הפתיעה וישי כשהגיעה רק למקום התשיעי בתחרות.
קייט ראיין (בלגיה) - זכתה להצלחה בינלאומית עם גרסת הכיסוי שלה לשיר "Désenchantée" של מיילין פארמר. כמו כן, אלבומה Stronger שהופץ באירופה בשנת 2004 ובארצות הברית בשנת 2005 הצליח אף הוא במכירות. למרות זאת, אכזבה ראיין ולא העפילה לגמר.
קרולה (שוודיה) - Carola Häggkvist - אחת הזמרות המוכרות בעולם המוזיקה הסקנדינבי. קרולה בעלת ניסיון רב בעולם האירוויזיון. השתתפה כבר בגיל 17 כנציגת שוודיה באירוויזיון 1983 עם השיר Främling ("זַר") עמו סיימה במקום השלישי. בשנת 1990 קיווה לבצע את הופעתה השנייה בתחרות, אך סיימה רק במקום השני בתחרות השוודית המוקדמת עם השיר Mitt i ett äventyr ("בתוך הרפתקה"). בשנת 1991, בניסיונה השלישי, זכתה להעפיל לתחרות האירוויזיון ואף להביא לשוודיה את זכייתה השלישית בתחרות עם שירה Fångad av en stormvind ("נסחפת ברוח סערה"). לאחר ניצחון זה, ובעקבות הידידות החמה שנרקמה בינה לבין נציגי ישראל לאירוויזיון באותה שנה, אורנה ומשה דץ, הפכה פופולרית אף בישראל, והגיעה כמה פעמים להופעות בארץ. הפעם המפורסמת שבהם היא בקדם אירוויזיון 1992, במסגרתו שרה עם ה"דצים" על הבמה בעברית. באתונה הגיעה קרולה למקום החמישי, ההישג הנמוך ביותר שלה באירוויזיון. עם זאת, השיר "Ivincible" (בלתי מנוצחת) הפך בגרסתו השוודית "Evighet" (נצח) ללהיט מצליח בכל ארצות סקנדינביה ובאסטוניה.
המדינות המשתתפות בתחרות

בתחרות השתתפו 37 מדינות:
אוקראינה - איסלנד - אירלנד - אלבניה - אנדורה - אסטוניה - ארמניה - בולגריה - בלגיה - בלארוס - בוסניה והרצגובינה - בריטניה - גרמניה - דנמרק - הולנד - יוון - ישראל - לטביה - ליטא - מולדובה - מונקו - מלטה - מקדוניה - נורווגיה - סלובניה - ספרד - פולין - פורטוגל - פינלנד - צרפת - קפריסין - קרואטיה - רומניה - רוסיה - שוודיה - שווייץ - טורקיה
מדינות שהשתתפו בשנה שעברה והשנה אינן משתתפות:
הונגריה - פרשה כתוצאה משיקולים תקציביים.
אוסטריה - פרשה כתוצאה מחוסר שביעות רצון ממיקומה בשנים האחרונות.
סרביה ומונטנגרו - פרשה כתוצאה ממחלוקת פנימית על השיר הזוכה במדינה, אך למרות זאת השתתפה בשלב ההצבעה בתחרות.
משתתפי הגמר

ארבע עשרה מדינות העפילו אוטומטית לגמר התחרות, כשאליהן הצטרפו 10 השירים שיזכו במקומות הראשונים בחצי הגמר:
| מס' שיר | מדינה | שפה | המבצע/ים | שם השיר | תרגום | מקום | ניקוד |
| --- | --- | --- | --- | --- | --- | --- | --- |
| 1 |  שווייץ | אנגלית | סיקס פור וואן (6 למען 1) | If We All Give A Little | אם כולנו ניתן מעט | 17 | 30 |
| 2 |  מולדובה | אנגלית | ארסניום & נטליה גורדיינקו   וקונקט אר | Loca | משוגעת | 20 | 22 |
| 3 |  ישראל | אנגלית ועברית | אדי בטלר | Together We Are One | יחד אנחנו כאחד/זה הזמן | 23 | 4 |
| 4 |  לטביה | אנגלית | להקת קוסמוס | I Hear Your Heart | אני שומע את לבך | 16 | 30 |
| 5 |  נורווגיה | נורווגית | קריסטין גולדברנדסון | Alvedansen | מחול השדונים | 14 | 36 |
| 6 |  ספרד | ספרדית | Las Ketchup ‏ | Un Blodymary | בלאדי מרי | 21 | 18 |
| 7 |  מלטה | אנגלית | פבריציו פניאלו | I Do | אני מסכים | 24 | 1 |
| 8 |  גרמניה | אנגלית | טקסס לייטנינג | No No Never | לא, לא, לעולם לא | 15 | 36 |
| 9 |  דנמרק | אנגלית | סידסל בן סמאנה | Twist Of Love | טוויסט של אהבה | 18 | 26 |
| 10 # |  רוסיה | אנגלית | דימה בילאן | Never Let You Go | לעולם לא אתן לך ללכת | 2 | 248 |
| 11 # |  מקדוניה | אנגלית ומקדונית | אלנה ריסטסקה | Ninanajna | נֶינָנָיְנָה | 12 | 56 |
| 12 |  רומניה | אנגלית ואיטלקית | מיהאי טראיסטאריו | Tornerò | אני אחזור | 4 | 172 |
| 13 # |  בוסניה והרצגובינה | בוסנית | הארי וֶרְשָׁנוֹבִיץ' (הארי מטה הארי) | Lejla | לֶיְלָה | 3 | 229 |
| 14 # |  ליטא | אנגלית, צרפתית | LT United | We Are the Winners | אנחנו המנצחים | 6 | 162 |
| 15 |  בריטניה | אנגלית | דאז סאמפסון | Teenage Life | חיי הנעורים | 19 | 25 |
| 16 |  יוון | אנגלית | אנה ויסי | Everything | הכל | 9 | 128 |
| 17 # |  פינלנד | אנגלית | לורדי | Hard Rock Hallelujah | רוק כבד הללויה | 1 | 292 |
| 18 # |  אוקראינה | אנגלית | טינה קרול | Show Me Your Love | הראה לי את אהבתך | 7 | 145 |
| 19 |  צרפת | צרפת | וירג'ינה פושה | Il Était Temps | זה היה זמן | 22 | 5 |
| 20 |  קרואטיה | קרואטית | סוורינה | Moja Štikla | עקבי הגבוה | 13 | 56 |
| 21 # |  אירלנד | אנגלית | בראיין קנדי | Every Song Is A Cry For Love | כל שיר הוא זעקה לאהבה | 10 | 93 |
| 22 # |  שוודיה | אנגלית | קרולה | Invincible | בלתי מנוצחת | 5 | 170 |
| 23 # |  טורקיה | טורקית ואנגלית | סיבל טיזין | Süperstar | כוכב על | 11 | 91 |
| 24 # |  ארמניה | אנגלית | אנדרה | Without Your Love | בלי אהבתך | 8 | 129 |

הערה: (#) המדינה עלתה מחצי הגמר.
משתתפי חצי הגמר

השירים שסיימו ב-10 המקומות הראשונים עלו לגמר התחרות:
| מס' שיר | מדינה | שפה | המבצע/ים | שם השיר | תרגום | מקום | ניקוד |
| --- | --- | --- | --- | --- | --- | --- | --- |
| 1 |  ארמניה | אנגלית | אנדרה | Without Your Love | ללא אהבתך | 6 | 150 |
| 2 |  בולגריה | אנגלית | מריאנה פופובה | Let Me Cry | תן לי לבכות | 17 | 36 |
| 3 |  סלובניה | סלובנית | אנז'י דזאן | Mr. Nobody | מר אף אחד | 16 | 49 |
| 4 |  אנדורה | קטלאנית | ג'ניפר סראנו | Sense Tu | בלעדיך | 23 | 8 |
| 5 |  בלארוס | אנגלית | פולינה סמולובה | Mum | אמא | 22 | 10 |
| 6 |  אלבניה | אלבנית | לואיז איילי | Zjarr e ftohtë | אש וקור | 14 | 58 |
| 7 |  בלגיה | אנגלית | קייט ראיין | Je t'adore | אני מעריצה אותך | 12 | 69 |
| 8 |  אירלנד | אנגלית | בראיין קנדי | Every Song Is A Cry For Love | כל שיר הוא זעקה לאהבה | 9 | 79 |
| 9 |  קפריסין | אנגלית | אנט ארטני | Why Angels Cry | למה מלאכים בוכים | 15 | 57 |
| 10 |  מונקו | צרפתית וטהיטית | סברין פרר | La Coco-Dance | ריקוד הקוקו | 21 | 14 |
| 11 |  מקדוניה | אנגלית ומקדונית | אלנה ריסטסקה | Ninanajna | נִינָנָיְנָה | 10 | 76 |
| 12 |  פולין | אנגלית, פולנית, גרמנית, רוסית וספרדית | איך טרויה וריל מק'קוי | Follow My Heart | אלך בעקבות ליבי | 11 | 70 |
| 13 |  רוסיה | רוסית | דימה בילאן | Never Let You Go | לעולם לא אתן לך ללכת | 3 | 217 |
| 14 |  טורקיה | טורקית ואנגלית | סיבל טיזין | Süperstar | כוכב על | 8 | 91 |
| 15 |  אוקראינה | אנגלית | טינה קרול | Show Me Your Love | הראה לי את אהבתך | 7 | 146 |
| 16 |  פינלנד | אנגלית | לורדי | Hard Rock Hallelujah | רוק כבד הללויה | 1 | 292 |
| 17 |  הולנד | אנגלית ושפה דמיונית | טרבל | Amambanda | אָמָמְבָּנְדָה | 20 | 22 |
| 18 |  ליטא | אנגלית וצרפתית | LT United | We Are the Winners   | אנחנו המנצחים | 5 | 163 |
| 19 |  פורטוגל | אנגלית, פורטוגזית | נונסטופ | Coisas de nada | דברים חסרי משמעות | 19 | 26 |
| 20 |  שוודיה | אנגלית | קרולה | Invincible | בלתי מנוצחת | 4 | 214 |
| 21 |  אסטוניה | אנגלית | סנדרה אוקסנריד | Through My Window | מבעד לחלוני | 18 | 28 |
| 22 |  בוסניה והרצגובינה | בוסנית | הארי וארסאנוביץ' | Lejla | לֶיְלָה | 2 | 267 |
| 23 |  איסלנד | אנגלית | סילביה נייט | Congratulations | איחולים | 13 | 62 |
מגישי הניקוד

סלובניה סלובניה-פיטר פולס
רומניה רומניה-אנדראה מרין
דנמרק דנמרק-יורגן דה מייליאוס
לטביה לטביה-מרטינש פריימאניס
שוודיה שוודיה-ג'ובאן רדומיר
פינלנד פינלנד-נינה טפיו
סרביה ומונטנגרו סרביה ומונטנגרו-יובאנה יאנקוביץ'
אסטוניה אסטוניה-אוולין סמואל
אירלנד אירלנד-איימר קווין
הולנד הולנד-פול דה ליאו
רוסיה רוסיה-יאנה צ'וריקובה
פולין פולין-מאצ'יי אורלוס
בריטניה בריטניה-פרן קוטון
גרמניה גרמניה-תומאס הרמנס
איסלנד איסלנד-ראגנהילדור סטיינון יונסדוטיר
ישראל ישראל-דנה הרמן
מקדוניה מקדוניה-מרטין ווצ'יץ'
לורדי מבצעת את השיר הזוכה "רוק כבד הללויה"
אנדרה קלויטנס

| --- | --- |

 לידה:  26 במרץ 1905 אנטוורפן, בלגיה 
 פטירה:  3 ביוני 1967 (בגיל 62) ניי-סיר-סן, צרפת 
 מקום קבורה:  מונמורנסי 
 מוקד פעילות:  בלגיה, צרפת 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  פסנתר 
 חברת תקליטים:  EMI 
 פרופיל ב-IMDb
 
אנדרה קלויטנס (בצרפתית: André Cluytens, ‏26 במרץ 1905 – 3 ביוני 1967) היה מנצח צרפתי, יליד בלגיה. הוא קיבל אזרחות צרפתית בשנת 1948. ב-1949 התמנה למנצח ראשי של תזמורת הקונסרבטואר של פריז, ובמשרה זו נשאר עד 1960. קלויטנס ניצח על הצגה מפורסמת של האופרה טנהויזר של וגנר בפסטיבל ביירוית בשנת 1955 ועבד עם הפילהרמונית של ברלין כמנצח אורח. כפי שאפשר ללמוד מכך, קלויטנס היה בקיא ברפרטואר הגרמני כשם שהגיש פרשנויות מהימנות ומוסמכות של ראוול ועוד מלחינים צרפתיים אחרים של המאה ה-20.
קלויטנס הרבה להקליט, בעיקר לחברת EMI. רשימת הקלטותיו כוללת את גדולי המוזיקה הצרפתית ואת כל מחזור הסימפוניות של בטהובן עם הפילהרמונית של ברלין, בשנים 1957 ל-1960. כמו כן הקליט אופרות רבות. מספר ניכר מהקלטותיו יצאו על תקליטורים.
אליפות העולם בשחייה 2012 (בריכת 25 מטר)

אליפות העולם האחת עשרה בשחייה (בריכת 25 מטר), נערכה באיסטנבול, טורקיה, ב-12 בדצמבר - 16 בדצמבר 2012. האליפות כללה תחרויות שחייה, בבריכת 25 מטר, בהשתתפות 958 ספורטאים מ-161 מדינות ב-40 משחים שונים (17 משחים אישיים ו-3 משחי שליחים לנשים ולגברים).
פדרציית השחייה הבינלאומית (FINA) הודיעה ב-12 באפריל 2008 במנצ'סטר, בריטניה שהעיר איסטנבול זכתה לארח את אליפות העולם ה-11 בשחייה (בריכת 25 מטר) על פני המתמודדת הנוספת וינה, אוסטריה בבריכת השחייה סינן ארדם דום, המכילה 22,500 מקומות ישיבה.
ארצות הברית (ארצות הברית) זכתה באליפות לאחר שזכתה במרבית מדליות הזהב (11), במרבית מדליות הכסף (8), במרבית מדליות הארד (8) וכמובן בסך הכל של המדליות (27) בפער ניכר לפני יתר המדינות.
השחייניות הבולטות

| 0 | 1 | 2 | 3 | 4 | 5 |
| --- | --- | --- | --- | --- | --- |
| שחיינית | מדינה | זהב | כסף | ארד | סך הכל |
| אליסון שמיט | ארצות הברית ארצות הברית | 3 (1 אישית) |  |  | 3 |
| קטינקה הוסו | הונגריה הונגריה | 2 (2 אישיות) | 2 (2 אישיות) | 1 (1 אישית) | 5 |
| אוליביה סמוליגה | ארצות הברית ארצות הברית | 2 (1 אישית) | 1 (1 אישית) | 1 | 4 |
| מייגן רומנו | ארצות הברית ארצות הברית | 2 | 1 (1 אישית) | 1 | 4 |
| רותה מיילוטיטה | ליטא ליטא | 2 (2 אישיות) | 1 (1 אישית) |  | 3 |
| ריקה מילר פדרסן | דנמרק דנמרק | 2 (1 אישית) |  | 1 | 3 |
השחיינים הבולטים

| 0 | 1 | 2 | 3 | 4 | 5 |
| --- | --- | --- | --- | --- | --- |
| שחיין | מדינה | זהב | כסף | ארד | סך הכל |
| ראיין לוכטה | ארצות הברית ארצות הברית | 6 (3 אישיות, 2 שיאי עולם) | 1 (1 אישית) | 1 (1 אישית) | 8 |
| מאט גריוורס | ארצות הברית ארצות הברית | 3 (1 אישית) | 1 (1 אישית) |  | 4 |
| ולדימיר מורוזוב | רוסיה רוסיה | 2 (2 אישיות) | 1 |  | 3 |
שיאי עולם

בסך הכל נקבעו באליפות זו 2 שיאי עולם חדשים, על ידי ראיין לוכטה (ארצות הברית ארצות הברית).
ראיין לוכטה קבע שיא עולם חדש בשלב הגמר משחה ל-200 מטר מעורב אישי בתוצאה של 1:49.63 דקות ב-14 בדצמבר 2012.
ראיין לוכטה קבע שיא עולם חדש בשלב חצי הגמר משחה ל-100 מטר מעורב אישי בתוצאה של 50.71 שניות ב-15 בדצמבר 2012.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 11 | 8 | 8 | 27 |
| 2 | הרפובליקה העממית של סין  סין | 3 | 5 | 3 | 11 |
| 3 | הונגריה הונגריה | 3 | 4 | 3 | 10 |
| 4 | דנמרק דנמרק | 3 | 2 | 5 | 10 |
| 5 | רוסיה רוסיה | 2 | 3 | 4 | 9 |
| 6 | איטליה איטליה | 2 | 3 | 0 | 5 |
| 7 | גרמניה גרמניה | 2 | 1 | 1 | 4 |
| 7 | יפן יפן | 2 | 1 | 1 | 4 |
| 9 | ליטא ליטא | 2 | 1 | 0 | 3 |
| 10 | אוסטרליה אוסטרליה | 1 | 4 | 3 | 8 |
| 11 | בריטניה בריטניה | 1 | 2 | 3 | 6 |
| 12 | דרום אפריקה דרום אפריקה | 1 | 1 | 0 | 2 |
| 13 | ספרד ספרד | 1 | 0 | 2 | 3 |
| 14 | ברזיל ברזיל | 1 | 0 | 1 | 2 |
| 14 | ניו זילנד ניו זילנד | 1 | 0 | 1 | 2 |
| 14 | פולין פולין | 1 | 0 | 1 | 2 |
| 17 | אוקראינה אוקראינה | 1 | 0 | 0 | 1 |
| 17 | נורווגיה נורווגיה | 1 | 0 | 0 | 1 |
| 17 | בלארוס בלארוס | 1 | 0 | 0 | 1 |
| 20 | ג'מייקה ג'מייקה | 0 | 2 | 0 | 2 |
| 20 | סלובניה סלובניה | 0 | 2 | 0 | 2 |
| 22 | צרפת צרפת | 0 | 1 | 1 | 2 |
| 23 | צ'כיה צ'כיה | 0 | 0 | 1 | 1 |
| 23 | טרינידד וטובגו טרינידד וטובגו | 0 | 0 | 1 | 1 |
| 23 | איי פארו איי פארו | 0 | 0 | 1 | 1 |
| בסך הכל | בסך הכל | 40 | 40 | 40 | 120 |
נבחרת ישראל

משלחת של 4 שחיינים ייצגה את ישראל. הישגה העיקרי של הנבחרת היה של גל נבו, לאחר שסיים במקום חמישי במשחה ל-400 מטר מעורב אישי לגברים בשיא ישראלי חדש. בשלושה משחים, אחד של גיא ברנע ושניים של גל נבו, הם סיימו במקום תשיעי, מקום אחד מכניסה לשלב הגמר. נוסף לכך, שניהם קבעו כל אחד שני שיאים ישראלים במהלך התחרות כולה.
| שם השחיין | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| גיא ברנע | 50 מטר חופשי | מוקדמות | 22.30 שניות | 35 |  |  |
| גיא ברנע | 100 מטר חופשי | מוקדמות | 49.06 שניות | 35 |  |  |
| גיא ברנע | 50 מטר גב | מוקדמות | 24.02 שניות | 15 |  |  |
| גיא ברנע | 50 מטר גב | חצי גמר | 23.67 שניות | 11 |  |  |
| גיא ברנע | 100 מטר גב | מוקדמות | 51.30 שניות (שיא ישראלי) | 7 |  |  |
| גיא ברנע | 100 מטר גב | חצי גמר | 51.12 שניות (שיא ישראלי) | 9 |  |  |

| אלון מנדל | 50 מטר חופשי | מוקדמות | 22.92 שניות | 49 |  |  |
| אלון מנדל | 100 מטר חופשי | מוקדמות | 50.46 שניות | 59 |  |  |
| אלון מנדל | 50 מטר פרפר | מוקדמות | 24.21 שניות | 36 |  |  |
| אלון מנדל | 100 מטר פרפר | מוקדמות | 53.65 שניות | 42 |  |  |

| גל נבו | 200 מטר חופשי | מוקדמות | 1:51.80 דקות | 45 |  |  |
| גל נבו | 100 מטר חזה | מוקדמות | 59.46 שניות (שיא ישראלי) | 24 |  |  |
| גל נבו | 200 מטר פרפר | מוקדמות | 1:54.16 דקות | 10 |  |  |
| גל נבו | 100 מטר מעורב אישי | מוקדמות | 53.61 שניות | 7 |  |  |
| גל נבו | 100 מטר מעורב אישי | חצי גמר | 53.25 שניות | 9 |  |  |
| גל נבו | 200 מטר מעורב אישי | מוקדמות | 1:55.72 דקות | 9 |  |  |
| גל נבו | 400 מטר מעורב אישי | מוקדמות | 4:05.99 דקות | 3 |  |  |
| גל נבו | 400 מטר מעורב אישי | גמר | 4:04.29 דקות (שיא ישראלי) | 5 |  |  |

| יהונתן קופלב | 50 מטר גב | מוקדמות | 24.17 שניות | 17 |  |  |
| יהונתן קופלב | 100 מטר גב | מוקדמות | 51.82 שניות | 17 |  |  |
| יהונתן קופלב | 200 מטר גב | מוקדמות | 1:58.06 דקות | 27 |  |  |

| משחה שליחים   יונתן קופלב   גל נבו   אלון מנדל   גיא ברנע | 4x100 מטר מעורב | מוקדמות | 3:32.43 דקות (שיא ישראלי)   (52.19 שניות)   (58.76 שניות)   (52.80 שניות)   (48.68 שניות) | 10 |  |  |
אנדרה קוראפ

| --- | --- |

 לידה:  15 בינואר 1878 פונט-אודמר, צרפת 
 פטירה:  15 באוגוסט 1953 (בגיל 75) פונטנבלו, צרפת 
 מדינה:  צרפת 
 השכלה:  האקדמיה הצבאית סן-סיר 
 השתייכות:  צבא צרפת 
 תקופת הפעילות:  מ-1898 
 דרגה:  גנרל ארמייה, גנרל 
 פעולות ומבצעים
 מלחמת העולם הראשונה  מלחמת העולם השנייה  המערכה על צרפת ועל ארצות השפלה 
 עיטורים
 מפקד בלגיון הכבוד  צלב המלחמה 1914–1918  קצין גבוה בלגיון הכבוד 
 
אנדרה ז'ורז' קוראפ (בצרפתית: André Georges Corap; ‏15 בינואר 1878 – 15 באוגוסט 1953) היה גנרל צרפתי, הידוע בשל חלקו בתבוסה במערכה על צרפת במלחמת העולם השנייה.
חייו

קוראפ סיים את לימודיו באקדמיה הצבאית סן-סיר, ובחר לשרת באלג'יריה, במסגרת הצבא הקולוניאלי הצרפתי. את רוב הקריירה הצבאית עשה במרוקו ובאלג'יריה, אך במהלך מלחמת העולם הראשונה שירת במטהו של הגנרל פרדיננד פוש. קוראפ אף זכה להצלחה במהלך מלחמת הריף ב-1926, בה סייע כוח צרפתי לספרד לדכא מרידה במרוקו, כאשר נטל חלק בתפיסת מנהיג המורדים, עבד אל כרים. ב-1933 מונה למפקד דיוויזיה בדרגת גנרל, ב-1935 מונה לדרגת מפקד קורפוס, וב-1940 היה מפקד הארמייה התשיעית של צבא צרפת הערוכה לקראת המערכה על צרפת.
האזור בו החזיקה הארמייה של קוראפ היה אזור המפתח במערכה, בין נאמור לסדאן. הארמייה התשיעית לא הייתה ארמיית עילית, והרכבה האנושי כלל חיילי מילואים וחיילים טריטוריאליים מהמושבות, שסבלו מחסרון בחימוש ובאימון. צבאות אלו הותקפו על ידי עיקר הכוח התוקף של הצבא הגרמני, יחידות עילית משוריינות, החמושות במיטב הנשק החדיש. לזאת יש להוסיף את הכשל העיקרי בטקטיקה הצרפתית, והוא האמונה שהמתקפה אינה יכולה לבוא בגזרת קוראפ, שכן יער הארדנים כביכול אינו עביר לרכב קרבי משוריין.
כאשר החלה המתקפה, ב-10 במאי 1940, עמדו יחידותיו של קוראפ תחת מתקפה כבדה, וקרסו. קוראפ עצמו התמוטט והודח ב-15 במאי 1940. הוא הוחלף בגנרל אנרי ז'ירו. התמוטטות הארמייה של קוראפ, והארמייה של שארל הונציגר שלחמה דרומית ומזרחית לו באזור סדאן פתחה את הדרך למבקע גרמני מערבה אל תעלת למאנש ולכיתור עיקר הצבא הצרפתי וחיל המשלוח הבריטי על אדמת בלגיה, ובסופו של דבר לתבוסה הצרפתית.
ממשלתו של פול ריינו האשימה את קוראפ באחריות ניכרת לתבוסה. קוראפ, מצידו, טען כי לא היה בידו את כוח האדם ואת האמצעים החומריים לעצור את ההתקדמות הגרמנית. באפריל 1941 הופיע קוראפ בוישי, מושב ממשלת צרפת של וישי ונועד עם הגנרל שארל הונציגר ששימש כשר ההגנה של וישי. לאחר מכן הוציאה ממשלת וישי הודעה כי קוראפ אינו אחראי לתבוסה, וכי פעל כמיטב יכולתו באמצעים שעמדו בפניו.
ב-1953 מת קוראפ.
אנדרו קנינגהם

| --- | --- |

 לידה:  7 בינואר 1883 דבלין, אירלנד
 פטירה:  12 ביוני 1963 (בגיל 80) לונדון, אנגליה
 מדינה:  הממלכה המאוחדת 
 כינוי:  "ABC"
 השכלה:  אקדמיית אדינבורו  האקדמיה המלכותית הימית הבריטית  Stubbington House School 
 בן או בת זוג:  Nora Christine Byath (21 בדצמבר 1929–?) 
 השתייכות:  בריטניה הצבא הבריטי
 תקופת הפעילות:  1897–1946 (כ־49 שנים)
 דרגה:  אדמירל הצי
 פעולות ומבצעים
 מלחמת העולם הראשונה, מלחמת העולם השנייה
 עיטורים
  מסדר הדרדר  מסדר האמבט  מסדר ההצטיינות  אות השירות המצוין
 
אדמירל הצי אנדרו בראון קנינגהם (באנגלית: Andrew Browne Cunningham;‏ 7 בינואר 1883 - 12 ביוני 1963), היה מפקד כוחות הצי המלכותי הבריטי בים התיכון במחצית הראשונה של מלחמת העולם השנייה, ולאחר מכן החל משנת 1943 מפקד הצי הבריטי, עד תום המלחמה.
תחת פיקודו, ניצח הצי הבריטי בים התיכון במספר קרבות ימיים, כגון קרב טאראנטו וקרב כף מטפן נגד הצי האיטלקי. תחת פיקודו של גנרל דווייט אייזנהאואר פיקד על הצי שפלש לחופי צפון אפריקה במבצע לפיד.
הציטוט המפורסם שלו: "לוקח שלוש שנים לבנות ספינה, אבל שלוש מאות שנים לבנות מסורת. אסור לנו לאכזב את הצבא", נאמר לפני פינוי האי כרתים ב-1941, כאשר יחידות הצי הבריטי יצאו לחלץ את אלפי החיילים הבריטים מכרתים כדי שלא יפלו בשבי, וזאת למרות שהצי ספג קודם לכן אבדות כבדות בהתקפות מהאוויר במהלך הקרב על כרתים, והיה צפוי לאבד ספינות נוספות במהלך החילוץ.
אחיו הצעיר, גנרל אלן גורדון קנינגהם, היה הנציב העליון האחרון של המנדט הבריטי בארץ ישראל.
אלגברה בסיסית

"אלגברה בסיסית" הוא שמו המודרני של הענף המתמטי מתחום האלגברה העוסק בביטויים מתמטיים שבהם מיוצגות כמויות שערכן המספרי אינו ידוע באמצעות סמלים, ובביצוע מניפולציות אלגבריות של ביטויים כאלה. הביטויים האמורים מורכבים בעזרת פעולות מתמטיות כמו ארבע פעולות החשבון, חזקה, שורש ולוגריתם ומסמלי היסוד, שהם "משתנים" ו"פרמטרים". תכליתן של המניפולציות האלגבריות עשויה להיות העברת ביטוי לצורה פשוטה יותר, או פתרון משוואות העשויות לייצג בעיות תאורטיות או מעשיות.
בימינו, האלגברה הבסיסית נלמדת בחטיבת ביניים או סמוך לכך, מיד לאחר שהתלמידים רוכשים מיומנות מסוימת באריתמטיקה. עם זאת, התפתחותו ההיסטורית של התחום התעכבה למשך מאות רבות, בעיקר משום הזמן שחלף עד שהוכרה האפשרות לבצע פעולות במשתנים במקום במספרים מסוימים.